الرمز المفقود

الرمز الضايع () رواية الخامسه للمؤلف دان براون , و الرواية التالته اللى ظهرت فيها شخصية روبرت لانجدون. استاذ و دكتور علم الرموز الدينيه ف جامعة هارفارد. و بتدور احداثها فى واشنطون عاصمة امريكا و بتتكلم عن الماسونيه. اتنشرت فى سنة 2009. اول طبعة من الكتاب كانت 6.5 مليون غير النسخ الالكترونيه (E-book), فى اول يوم من تنزيل الرواية اتباع مليون نسخة من الرواية, و دا خلها تبقى اسرع رواية تتباع فى التاريخ و اخدت المركز الاول فى ليسته نيو يورك تايمز لاحسن رواية خيالية و فضلت فى المركز دا لحد 24 يناير 2010.الرواية اترجمت للغات كتير.الرواية اتعلن انها حتتحول لفيلم زى الروايتين اللى سبقوها ملايكة و شياطين و دا فينشى كود.

 ملخص الحكايه 
دكتور الرموز الدينيه روربت لانجدون اتدعى عشان يقدم محاضرة ف واشنطون فى مبنى الكاپيتول من صاحبه پيتر سولمون, الماسونى اللى واخد الدرجة 33 , اعلى رتبة ماسونيه موجوده, و البليونير, و بيطلب منه يجيب الامانه اللى كان مديها ليه عشان يخزنها عنده من سنين, و لما بيوصل بيكتشف انه اضحك عليه و ان الدعوة مجتش من پيتر ولا فيه محاضرة من اصله و انه اتجاب من اللى خطف صاحبه و اللى بعتله بعد وصوله للمبنى بلحظات دعوة قديمة ,بتودى مستلمها لمعرفة العلوم و الحكم السريه الضايعه ف التاريخ, متشفرة بطريقة مرعبة لخمس رموز قديمه.الخاطف اداله مهله محددة عشان يجيبله الهرم الماسونى, اللى عليه اسطاير قديمه و كتيره و اللى معتقد انه مدفون فى حته واشنطن, و اللى بيوصل للعلوم و الحكمة الضايعة وسط التاريخ و بيوضح كل اسرار الماسونيه اللى الماسونين بيحموها و الا حيقتل صاحبه.لانجدون بالرغم من اقتناعه ان الهرم دا اسطوره مش اكتر بس فى النفس الوقت بيضطر انه يحاول يفك الشفرات و الالغاز اللى بتقابله عشان يوصل للى الخاطف عايز يوصله. فى الاخر بيكتشف حاجة مكنش متوقعها خالص.

 شخصيات الرواية 

 روبرت لانجدون : بطل الرواية و استاذ دكتور علم الرموز الدينيه فى جامعة هارفرد.
 مالك : خاطف بيتر و شرير (villain) بتاع الرواية و اللى عايز يوصل للمعلومات القديمه الضايعه عشان يستخدمها لمصالحه الشخصية.معروف كمان باسم الدكتور كريستفور ابدون و اندروس داريوس
 پيتر سولومون صاحب لانجدون المخطوف, ماسونى من درجة ال33 اعلى رتبة ماسونيه موجوده, و بليونير كان ادا لصاحبه امانه يشيلها عنده من سينين عشان خايف اللى فيها فى ايد ناس غلط و تسبب مشاكل كتير
 كاثرين سولومون
اخت پيتر سولومون، متخصصة فى العلوم, و بتحاول تساعد لانجدون فى انقاذ اخوها
 وارن بيلامى
المهندس المعمارى لمبنى الكابتول ،و ماسونى من الدرجة ال33 و زميل بيتر.
 تريش ديون
مساعدة كاثرين.
 القسيس كولن جالاوى
عميد كاتدرائية واشينطون الوطنية ، ماسونى من الدرجة ال33 .
  ساتو
مديرة مكتب الامن ف المخابرات الامريكانيه(CIA).
 تيرنر اندرسون
قائد بوليس الكاپيتول.
 نولا كاى
محللة شفرات ف الCIA

 لينكات خارجيه 
 السايت الرسمى لرواية الرمز الضايع .
 السايت الرسمى لدان براون .

تصنيف:روايات دان براون
تصنيف:روايات
تصنيف:دارسين فى جامعة هارفارد